27.10.2010  Soe suvi tõi meie sadamatesse rohkesti jahte. Seisuga 30. september 2010 külastas meie sadamaid 2179 jahti. Kõige enam jahte külastas Ruhnu saarel asuvat Ringsu sadamat. Aasta esimese kolme kvartali jooksul  käis seal 531 jahti. Sama perioodi jooksul külastas Roomassaare sadamat 385 jahti, Kihnu sadamat 367 jahti, Virtsu sadamat 313 jahti, Heltermaa sadamat Hiiumaal 170 jahti, Abruka sadamat 162 jahti ning Rohuküla sadamat 136 jahti.    Allikas:  Saarte Liinid AS    Ringsu sadama numbritele võib veel lisada kaks külalisalust: meie oma sadamasse sissekirjutatud jaht Katariina II (16.10.2010, fotol)  ja Läti jaht Encore (18.11.2010). Teadupärast ei sisalda külalisaluste loetelu kõikvõimalikke liini- ja töölaevu.  Kindlasti pakub huvi ka Eesti kõige külastatuma sadama nimi. Delfi andmeil on  selleks Vanalinna Jahisadam Tallinnas, millel hooaja sissesõitude arvuks pakutakse üle 1500 aluse.    Priit    Aerofoto: Andrus Rebane